نفت بازاریندا خام نفتین قیمت‌لرینده جدی دییشیک‌لیک اولماییب. "برنت" مارکاسی و غربی تگزاس نفتی اؤتن هفته‌نین سون گونو قئیده آلینان قیمت‌لره ساتیلیر. "برنت" نفتی‌نین 1 بوشقاسی حاضردا 72،97 دو‌لاردیر WTI نفتی ایسه 68،05 دو‌لاردان ساتیلیر.
قیمت‌لره حاضردا بیر چوخ سبب‌لر تأثیر ائدیر. اؤتن گون دونیانین لیدر اؤلکه‌لری‌نین مالیه ناظیرلری‌نین یایدیغی بیرگه آچیقلامادا قئید اولونور کی، اولوسلار آراسی بازارین کیچیلمه‌سی پروبلئمی وار. بو ایسه نفته طلباتی آزالتماقلا قیمت‌لری اوجوزلاشدیریر. چینله امریکا آراسیندا "تیجارت محاربه‌سی" داوام ائدیر، امریکا سعودی عربیستانینا تضییق گؤستریر کی، اوره تیمی آرتیرسین. بو اؤلکه باشدا اولماقلا اوپک عضو‌لری و غیری اوپک اؤلکه‌لری اوره تیمی آرتیریرلار. قئید اولونان سبب‌لر قیمت‌لره منفی تأثیر ائدیر. بو تأثیرلرین قارشی‌سینی آلا‌جاق اساس حادثه‌لر ایسه امریکانین ایرانین نفت صادراتینا تحریم قویماسی و امریکادا فعال نفت قویولاری‌نین سایی‌نین آزالماسی‌دیر. امریکا نفت بازاریندا اساس فیقورلاردان بیری‌دیر و بو اؤلکه‌ده اوره تیم آزالدیقدا، قیمت‌لر باهالاشیر.
